คนวงการหุ้นผงาดนั่งเก้าอี้นายกสมาคมฟุตบอล
พล.ต.อ.สมยศ พุ่มพันธุ์ม่วง หรือ “บิ๊กอ็อด” ผงาดนั่งแท่นนายกสมาคมฟุตบอลแห่งประเทศไทยคนใหม่ อนึ่ง “สมยศ พุ่มพันธุ์ม่วง” เป็นนักลงทุนรายใหญ่ เคยเป็นผู้ถือหุ้นใหญ่อับดับ 1 ใน AQ อีกทั้งเคยถือหุ้นใน POLAR ขณะที่ตระกูล "พุ่มพันธุ์ม่วง" ยังคงถือหุ้นใน FER จำนวน 7.53% 
11 ก.พ. 2559

ผู้สื่อข่าวรายงานว่า วันนี้ (11 ก.พ.) คณะกรรมการกลางสมาคมฟุตบอลแห่งประเทศไทย (FAT NC) จัดการเลือกตั้งนายกสมาคมฟุตบอลฯ วาระใหม่ (ดำรงตำแหน่ง 4 ปี) ตั้งแต่เวลา 09.00 น.
โดยมีผู้เข้าลงชิงตำแหน่ง ดังนี้
1. นายธวัชชัย สัจจกุล
2. พล.ต.อ.สมยศ พุ่มพันธุ์ม่วง
3. นายพินิจ สะสินิน
4. ดร.ชาญวิทย์ ผลชีวิน
5. นายณัฏฐพล ทีปสุวรรณ
6. พ.ต.ท.ชัยทรัพย์ ธรัชฤทธิ์เต็ม
ทั้งนี้ พล.ต.อ.สมยศ พุ่มพันธุ์ม่วง หรือ “บิ๊กอ๊อด” เป็นผู้ที่คว้าตำแหน่งนายกสมาคมฟุตบอลฯ คนที่ 17 ซึ่งได้รับคะแนนโหวต 62 เสียง ขณะที่รายอื่นอย่าง “อ.หรั่ง” ชาญวิทย์ ได้เพียง 4 เสียง ส่วน “บิ๊กตั้น” ณัฏฐพล ได้ 1 เสียง และบัตรเสีย 1 เสีย ขณะที่อีก 3 ราย ที่เหลือไม่มีแม้แต่คะแนนเดียว
อนึ่ง “สมยศ พุ่มพันธุ์ม่วง” เป็นผู้ถือหุ้นใหญ่อับดับ 1 ใน AQ ขณะที่ตระกูล “พุ่มพันธุ์ม่วง” ยังคงถือหุ้นในบริษัท เฟอร์รั่ม จำกัด (มหาชน) หรือ FER จำนวน 7.53% อีกทั้งเคยถือหุ้นในบริษัท โพลาริส แคปปิตัล จำกัด (มหาชน) หรือ POLAR
 
